Bartomeu I escriu al Papa i al President Mattarella
El Patriarca Ecumènic de Constantinoble ha expressat les seves oracions, la seva solidaritat i la seva proximitat davant la pandèmia que afecta aquests dies Itàlia.
El Patriarca Ecumènic de Constantinoble Bartomeu I ha enviat dos missatges dirigits al papa Francesc i al President de la República Italiana Sergio Mattarella per expressar la seva solidaritat amb el poble italià afectat per la pandèmia de coronavirus, que ha cobrat més de 4800 vides fins a la data.
En els seus missatges, el Patriarca "exalta l'esperit de sacrifici i el coratge que tot el personal de la sanitat pública italiana està mostrant i expressa la seva gratitud pels immensos esforços que s'estan fent per ajudar a tots els malalts".
Al mateix temps, Bartomeu I expressa "el seu profund dolor" als familiars dels "germans i germanes que han perdut la batalla contra el malvat virus" i subratlla que "durant la Santa Quaresma dirigirà contínues oracions al Senyor i Salvador Jesucrist, per la cura dels malalts, l'etern descans dels que han perdut la vida i el consol dels seus familiars".